MITSIB พุ่ง 10% คาดซื้อเก็งกำไร หลังหลุด “แคชบาลานซ์”
MITSIB พุ่ง 10% ราคาแตะ 1.54 บ. หลังหลุดเกณฑ์กำกับมาตรการซื้อขาย “แคชบาลานซ์” เป็นวันแรก โบรกแนะ “เก็งกำไร” ชี้สัญญาณเทคนิคเด่น
MITSIB พุ่ง 10% หลังหลุด “แคชบาลานซ์” วันแรก โบรกแนะ “เก็งกำไร” ชี้สัญญาณเทคนิคเด่น
12 ต.ค. 2565

ผู้สื่อข่าวรายงานว่า วันนี้ (12 ต.ค.65) ราคาหุ้น บริษัท มิตรสิบ ลิสซิ่ง จำกัด (มหาชน) หรือ MITSIB ล่าสุด ณ เวลา 10:08 น. อยู่ที่ระดับ 1.54 บาท บวก 0.14 บาท หรือ 10% สูงสุดที่ระดับ 1.60 บาท ต่ำสุดที่ระดับ 1.52 บาท ด้วยมูลค่าการซื้อขาย 38.08 ล้านบาท

ทั้งนี้ราคาหุ้น MITSIB ปรับตัวขึ้น คาดนักลงทุนเข้าซื้อเก็งกำไร หลังจากหมดอายุใช้ Cash Balance ในวันนี้
ด้านบล.คิงส์ฟอร์ด ระบุในบทวิเคราะห์ แนะนำ “เก็งกำไร” หุ้น MITSIB แท่งเทียนแกว่งตัวขึ้น พร้อมปริมาณการซื้อขายเข้าสะสม ประกอบกับสัญญาณ MACD ที่มีโมเมนตัมเชิงบวก ระยะสั้นหากพักตัวมีแนวรับ 1.35 บาท ยืนได้มีแนวต้านถัดไป 1.50 บาท และวางจุด Stop Lossอยู่ที่ 1.33 บาท